CELEX: 62009TN0273
Language: fi
Date: 2009-07-10 00:00:00
Title: Asia T-273/09: Kanne 10.7.2009 — Associazione Giùlemanidallajuve v. komissio

10.10.2009   
            
            
               FI
            
            
               Euroopan unionin virallinen lehti
            
            
               C 244/4
            
         Kanne 10.7.2009 — Associazione ”Giùlemanidallajuve” v. komissio
   (Asia T-273/09)
   2009/C 244/06
   Oikeudenkäyntikieli: ranska
   
      Asianosaiset
   
   
      Kantaja: Associazione ”Giùlemanidallajuve” (Cerignola, Italia) (edustajat: asianajajat L. Misson, G. Ernes ja A. Pel)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               tämän kannekirjelmän liitteenä oleva Euroopan yhteisöjen komission 12.5.2009 tekemä riidanalainen päätös on kumottava
            
         
               —
            
            
               Euroopan yhteisöjen komissio on velvoitettava aloittamaan tutkinta sen toteamiseksi, että FIGC, CONI, UEFA ja FIFA ovat rikkoneet EY:n perustamissopimuksen 81 ja 82 artiklaa, jotta
               
                           —
                        
                        
                           EY:n perustamissopimuksen 81 ja 82 artiklan kanssa ristiriidassa olevat asetukset sekä FIGC:n, CONI:n ja UEFA:n torinolaiselle Juventus FC S.p.A.:lle määräämät seuraamukset kumotaan
                        
                     
                           —
                        
                        
                           FIGC, CONI, UEFA ja FIFA velvoitetaan korvaamaan yhdistykselle vahinko, joka sille on tosiasiallisesti aiheutunut näiden yritysten ja yritysten yhteenliittymien perustamissopimuksen 81 ja 82 artiklan rikkomisesta
                        
                     
                           —
                        
                        
                           määrätään tarpeelliset seuraamukset
                        
                     
         
      Oikeudelliset perusteet ja pääasialliset perustelut
   
   Kantaja vaatii komission 12.5.2009 tekemän sellaisen päätöksen K(2009) 3916 kumoamista, jolla komissio hylkäsi oikeutetun intressin ja yhteisön edun puuttumisen perusteella kantajan kantelun, jossa Federazione Italiana Giuoco Calcion (FIGC), Comitato Olimpico Nazionale Italianon (CONI), Euroopan jalkapalloliiton (UEFA) ja Kansainvälisen jalkapalloliiton (FIFA) väitettiin rikkoneen EY 81 ja EY 82 artiklaa torinolaiselle Juventus Football Club S.p.A.:lle (jäljempänä Juventus) määrättyjen kurinpitotoimien yhteydessä.
   Kanteensa tueksi kantaja vetoaa useisiin kanneperusteisiin, jotka koskevat
   
               —
            
            
               komission perusteluvelvollisuuden ja sen kilpailupolitiikan määrittelyyn ja täytäntöönpanoon liittyvän tehtävän laiminlyöntiä, koska komissio ei ole ottanut huomioon kantajan sellaisesta kantelusta ilmeneviä tosiseikkoja ja oikeuskysymyksiä, jonka mukaan FIGC:n, CONI:n, UEFA:n ja FIFA:n päätökset, joiden perusteella Juventus pudotettiin Italian jalkapallosarjan serie B:hen ja sen osallistuminen Mestareiden liigaan kiellettiin, ovat EY 81 ja EY 82 artiklan vastaisia
            
         
               —
            
            
               EY 81 artiklan rikkomista, koska FIGC:n, CONI:n, UEFA:n ja FIFA:n päätöksien on katsottava olevan yritysten yhteenliittymien päätöksiä, jotka eivät ole puhtaasti urheiluun liittyviä päätöksiä ja joiden tarkoituksena on kilpailun rajoittaminen yhteismarkkinoilla, siltä osin kuin ne aiheuttavat vahinkoa tavaroiden ja palveluiden kuluttajille jalkapallomarkkinoilla sekä yhteismarkkinoiden kilpailurakenteeseen Juventukseen kohdistuvien vaikutusten kautta
            
         
               —
            
            
               EY 82 artiklan rikkomista, joka perustuu FIGC:n, CONI:n, UEFA:n ja FIFA:n määräävän markkina-aseman väärinkäyttöön, koska ne ovat tehneet syrjiviä, suhteettomia ja Juventuksen puolustautumisoikeuksia loukkaavia päätöksiä